open-index/open-wikipedia-markdown huggingface dataset:
Quinnipiac University

**Quinnipiac University** er et privat, ikke-kommersielt universitet i Hamden, like nord for New Haven.  Quinnipiac har over 63 studieprogrammer. 

Det ble grunnlagt som *Connecticut College of Commerce* i 1929, fikk navnet *Quinnipiac College* i 1951 til minne om indianerstammen Quinnipiac som bebodde området frem til 1800-tallet.  I 1952 fikk Quinnipiac administrativ kontroll over *Larson College*, et  privat  college for kvinner. I juli 2000 fikk lærestedet navnet *Quinnipiac University*. 

Lærestedet har følgende avdelinger og fakulteter:
* School of Business
* School of Communications
* School of Health Sciences
* School of Law
* College of Liberal Arts
* College of Professional Studies
* Division of Education

Ved universitetet var det 7&nbsp;341 studenter og 778 vitenskapelig ansatte i 2006, altså en meget tett lærertetthet, og samme året var skolepengene US$ 28&nbsp;720 for alle studenter. Studiene gis opp til doktorgradsnivå. Doktorgraden i jus (Juris Doctor) har blitt tildelt siden 1995.

Lærestedet driver også *Quinnipiac Polling Institute*, et nasjonalt anerkjent og meget brukt meningsmålingsinstitutt i USA.

## Eksterne lenker
* 
* Official Athletics Site 
* Quinnipiac Polling Institute
* The Chronicle Student Newspaper
John Tong Hon

**John Tong Hon** (tradisjonell kinesisk: 湯漢, forenklet kinesisk: 汤汉, pinyin: *Tāng Hàn*, jyutping: *Tong1 Hon3*; født 1939) er en katolsk kinesisk biskop. 

Han ble presteviet i 1966 og ble utnevnt til hjelpebiskop i Hongkong i 1996. I 2007 ble han koadjutorbiskop av samme by, og i 2009 ble han Hongkongs ordinarie biskop.

## Liv og virke
I ungdommen bodde han ti år i Huadu i Guangzhou, men kom deretter tilbake til Hongkong. Han tok mastergraden i filosofi ved Chinese University of Hong Kong og fortsatte med doktoratsstudier ved Det pavelige universitet Urbaniana i Roma.

I 24 år var han leder for det kirkelige sinologiske institutt Holy Spirit Study Center i Hongkong.

Den 30. januar 2008 utnevnte pave Benedikt XVI ham til koadjutorbiskop for Hongkong, noe som innebar at han ville overta etter den aldrede kardinal Joseph Zens avgang. Den 15. april 2009 fant dette bispeskiftet sted.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos (1895-1970) *1935
* Kardinal Agnelo Rossi (1913-1995) *1956
* Kardinal John Baptist Wu Cheng-chung (1925-2002) *1975
* Kardinal *John Tong Hon* (1939-) *1996

## Referanser

## Eksterne lenker
* Biografi på The Cardinals of the Holy Roman Church
Ossining

**Ossining** er en by i Westchester County i delstaten New York i USA. Innbyggertallet i 2000 var 36&nbsp;534. Byen, som ligger 50&nbsp;km nord for New York City, er kjent for fengselet Sing Sing.

## Referanser


## Eksterne lenker
*
Metylrødt

**Metylrødt** er en syre-base-indikator. Den er rød så lenge pH er under 4,4 og gul så lenge den er over 6,2. Mellom disse pH-verdiene er den oransje. Metylrødt er en bestanddel i metylrødtprøven, en prøve man foretar i mikrobiologi for å påvise visse bakterier.
Jan Christian Jørgensen

**Jan Christian Jørgensen** (født 12. juni 1949) er en norsk forfatter og økonomisjef i Posten Norge.

Jørgensen debuterte i 1999 med kriminalromanen *For riket er ditt*, den første i en planlagt serie med førstebetjent Jack Dam ved Asker og Bærum politikammer i hovedrollen.

## Bibliografi
* *For riket er ditt* &ndash; kriminalroman (1999)
* *I dronningens grep* &ndash; kriminalroman (2007)

## Kilder
* Presentasjon av Jan Christian Jørgensen i Forfatterkatalogen på Forfattersentrums nettsider
Torkil Damhaug

**Torkil Damhaug** (født 1958) er en norsk forfatter og lege.

Damhaug har studert litteraturvitenskap og antropologi ved Universitetet i Bergen og medisin ved Universitetet i Oslo, der han fikk en cand.med. i 1991. Han  arbeidet som lege i Lofoten 1991–92 og ved psykiatriske institusjoner i Akershus. Han ble godkjent spesialist i psykiatri i 2006.

Han debuterte i 1996 med romanen *Flykt, måne*.

## Bibliografi
* 1996: *Flykt, måne* (roman)
* 1999: *Syk rose* (roman)
* 2006: *Overlord* (roman)
* 2007: *Se meg, Medusa* (kriminalroman)
* 2009: *Døden ved vann* (kriminalroman)
* 2011: *Ildmannen* (kriminalroman) – vinner av Rivertonprisen
* 2013: *Sikre tegn på din død* (kriminalroman)
* 2016: *En femte årstid* (kriminalroman) – vinner av Rivertonprisen ISBN 978-82-02-54461-4
* 2017: *Glasshjerte* (kriminalroman)
* 2019: *Se en annen vei* (kriminalroman)
* 2022: *Hund uten grav* (kriminalroman)
* 2025: *Kismat* (kriminalroman) – medforfatter: Abid Raja

## Utmerkelser

* Rivertonprisen i 2011 for *Ildmannen*
* Rivertonprisen i 2016 for *En femte årstid*
* Rivertonprisen i 2023 for *Hund uten grav*

## Referanser


## Eksterne lenker
* Torkil Damhaug hos Volapuk
Takeshi Kitano

**Takeshi Kitano** (北野 武 *Kitano Takeshi*; født 1947) er en japansk skuespiller, komiker, kunstner, poet og filmregissør. Han er i Japan mest kjent som komiker og TV-programleder, utenfor Japan for sine brutale yakuza-filmer. Som komiker går Kitano under tilnavnet *Beat Takeshi*.

## Filmografi
### Som regissør
* 1989: *[[Violent Cop]]*
* 1990: *[[Boiling Point]]*
* 1990: *[[San tai Yon ekkusu Jugatsu]]*
* 1991: *[[A Scene At The Sea]]*
* 1993: *[[Sonatine (film)|Sonatine]]*
* 1995: *[[Getting Any?]]*
* 1996: *[[Kids Return]]*
* 1997: *[[Hana-bi]]*
* 1999: *[[Kikujiros sommer]]*
* 1999: *[[Brother]]*
* 2002: *[[Dolls]]*
* 2003: *[[Zatoichi]]*
* 2005: *[[Takeshis']]*
* 2007: *[[Glory to the Filmmaker']]*
* 2008: *[[Achilles and the Tortoise]]* 
* 2010: *[[Outrage]]* 
* 2012: *[[Beyond Outrage]]* 
* 2015: *[[Ryuzo and the Seven Henchmen]]*
* 2017: *[[Outrage Coda]]*

### Som skuespiller (utvalg)
* 1969: *[[Go, Go, Second Time Virgin]]*
* 1983: *[[Merry Christmas, Mr. Lawrence]]*
* 1995: *[[Johnny Mnemonic (film)|Johnny Mnemonic]]*
* 2000: *[[Battle Royale (film)|Battle Royale]]*
* 2002: *[[Battle Royale II: Requiem]]*
* 2017: *[[Ghost in the Shell]]*

## Utmerkelser
I mars 2010 ble han utnevnt til Kommandør av Ordenen for kunst og litteratur i Frankrike.

I oktober 2016 ble han utnevnt til offiser av Æreslegionen.

## Referanser


## Eksterne lenker
* 
*
Ágúst Ævar Gunnarsson

**Ágúst Ævar Gunnarsson** var trommeslager i det islandske bandet Sigur Rós fra det ble stiftet i august 1994 til han bestemte seg å forlate bandet i 1999 etter innspillingen av albumet *[[Ágætis byrjun]]*. Orri Páll Dýrason tok over som trommeslager kort tid etter at Gunnarsson forlot bandet. Sigur Rós slo for alvor igjennom etter den internasjonale utgivelsen av *Ágætis byrjun*, og de etterfølgende albumene *[[( )]]* og *[[Takk...]]*.

## Se også
* Sigur Rós

## Eksterne lenker
*
The Elders

**The Elders** er en gruppe eldre statsledere og fremragende ledere, ledet av Juan Manuel Santos (per 2025). Initiativet til gruppen ble tatt av Richard Branson, Peter Gabriel og Nelson Mandela, gruppen skal arbeide for å løse globale problemer ved hjelp av «nesten ett tusen år med kollektiv visdom». Nelson Mandela offentliggjorde opprettelsen av gruppen på sin 89-årsdag 12. juli 2007. Nelson Mandela var æresmedlem til sin død. Kofi Annan var leder inntil sin død i 2018. Desmond Tutu var leder til mai 2013 og var deretter honorær medlem av gruppen til han døde i 2021. 

Medlemmene pr. mars 2022 er:

Mary Robinson (leder), Graça Machel (nestleder), Ban Ki-moon (også nestleder), Gro Harlem Brundtland, Hina Jilani, Ernesto Zedillo, Ricardo Lagos, Zeid Raad Al Hussein og Ellen Johnson Sirleaf og Juan Manuel Santos.

Elder emeritus: Martti Ahtisaari, Ela Bhatt,  Lakhdar Brahimi, Jimmy Carter og Fernando Henrique Cardoso.

## Referanser


## Eksterne lenker
* Nettsted for The Elders (engelsk)
Valentina Matvijenko

**Valentina Ivanovna Matvijenko** (russisk: Валентина Ивановна Матвиенко) (født 7. april 1949) er en russisk politiker som har vært leder for Det russiske føderasjonsrådet siden 2011. Før det (fra 2003 til 2011) var hun guvernør i St. Petersburg.

Valentina Matvijenko ble født i Sjepetivka i Ukraina og er utdannet ved det kjemisk-farmasøytiske institutt i Leningrad (1972) og ved det vitenskapelige akademi tilhørende sentralkomiteen i Sovjetunionens kommunistiske parti (1985). I 1991 gjennomgikk hun kurser ved Utenriksdepartementets diplomatiske akademi.

Fra 1972 arbeidet Matvijenko i ungdomsorganisasjonen Komsomol. I perioden 1984-1986 var hun førstesekretær for kommunistpartiet i bydelen Krasnogvard, og fra 1986 viseformann i  eksekutivkomiteen for det lokale sovjetet.

I 1989 ble Matvijenko valgt som deputert til den første folkekongressen i Sovjetunionen. Fra 1991 var hun i diplomatisk tjeneste, både i Samveldet av uavhengige stater, innen Den russiske føderasjon, på Malta og i Hellas. I perioden 1998-2003 arbeidet hun med sosiale spørsmål for den russiske regjeringen. Den 5. oktober 2003 ble Valentina Matvijenko valgt til guvernør i St. Petersburg.

Fra 21. september 2011 er hun leder for Det russiske føderasjonsrådet som er overhuset i det russiske tokammerparlamentet.

På grunn av sin ledende politiske rolle i forbindelse med Russlands okkupasjon av Krim i 2014 ble hun satt på sanksjonsliste i USA, EU og en rekke andre land.

## Referanser


## Eksterne lenker
*
Nouvelle Vague (album)

***Nouvelle Vague*** er det selvtitulerte debutalbumet til cover-gruppen Nouvelle Vague. Albumet består av bossa nova-versjoner av sanger som ble skrevet og innspilt i post-punk/New Wave-perioden. «Nouvelle Vague» betyr den ny bølge på fransk.

Det britiske musikkmagasinet *DJ* utpekte albumet som det fjerde beste albumet i 2004, og *[[The Guardian]]* listet albumet blant de 10 «vakreste plateomslagene i 2004».

## Sporliste
(bandet som er coveret står i parentes)
#«Love Will Tear Us Apart» (Joy Division) – 3:18
#«Just Can't Get Enough» (Depeche Mode) – 3:07
#«In a Manner of Speaking» (Tuxedomoon) – 3:58
#«The Guns of Brixton» (The Clash) – 4:06
#«This Is Not a Love Song» (Public Image Ltd.) – 3:47
#«Too Drunk to Fuck» (Dead Kennedys) – 2:16
#«Marian» (The Sisters of Mercy) – 3:53
#«Making Plans for Nigel» (XTC) – 3:32
#«A Forest» (The Cure) – 3:39
#«I Melt with You» (Modern English) – 4:00
#«Teenage Kicks» (The Undertones) – 2:13
#«Psyche» (Killing Joke) – 4:12
#«Friday Night Saturday Morning» (The Specials) – 4:22
#«Sorry for Laughing» (Josef K) (bonusspor på limited edition og USA-versjonen) – 3:09
#«Wishing (If I Had a Photograph of You)» (A Flock of Seagulls) (bonusspor på limited edition) – 2:42

## Referanser


## Eksterne lenker
*
Rikke

**Rikke** er et kvinnenavn. Det er en kortform av navn som inneholder *rik*, som Frederikke eller Henrikke. Navneleddet *rik* har opprinnelse i det gammelhøytyske ordet *rihhi* eller det urnordiske *-rikiaR*, som begge betyr «rik» eller «mektig hersker».

## Utbredelse
Navnet *Rikke* var vanlig i Norge fra 1990- til 2010-årene og hadde en popularitetstopp med 0,4 % i 1998.

I Danmark var *Rikke* et svært populært navn på jentebarn født på 1970-tallet.

*Rikke* er i dag et vanlig navn i Danmark.

|}

## Kjente personer med navnet
Personene i listen er ordnet kronologisk etter fødselsår.
* Rikke Frank Jørgensen, dansk menneskerettighetsforsker
* Rikke Karlsen (f 1968), norsk bildekunstner
* Rikke Lind (f 1968), norsk politiker
* Rikke Hvilshøj (f 1970), dansk politiker
* Rikke Skov (f 1980), dansk håndballspiller

## Annen bruk av navnet
* *Rikke* var blant de åtti vanligste hundenavnene i Norge i en undersøkelse fra 2025.

## Referanser


## Eksterne lenker
*
Kapittelfestivalen

**Kapittelfestivalen** i Stavanger er en årlig litteraturfestival med internasjonal profil og fokus på ytringsfrihet som arrangeres av Sølvberget bibliotek og kulturhus. 

Det aller første Kapittel ble skrevet i 1995 av og på Sølvberget, og siden den gang har kulturhuset vært arrangør og hovedarena for festivalen. Da Kapittel ble grunnlagt, etter at Sølvberget i flere år hadde arrangert Uke Alexander, var dette i takt med Stavangers rolle som friby og med et ønske om å orientere seg internasjonalt, samtidig som man ville ha en større plattform for et fokus på ytringsfrihet som allerede hadde vært med under Uke Alexander.

## Referanser


## Eksterne lenker
http://www.kapittel.no
Anthelidespinnere

* *[[Anthela]]*
* *[[Chelepteryx]]*
* *[[Chenuala]]*
* *[[Gephyroneura]]*
* *[[Munychryia]]*
* *[[Nataxa]]*
* *[[Omphaliodes]]*
* *[[Pterolocera]]*

**Anthelidespinnere** (Anthelidae) er en gruppe av sommerfugler som er beslektet med ekte spinnere (Lasiocampidae). De forekommer bare i Australia og Ny-Guinea. Noen av artene blir meget store. De fleste tilhører den artsrike slekten *Anthela*.

## Utseende
Små til meget store (vingespenn opptil 160&nbsp;mm) sommerfugler som ligner sterkt på ekte spinnere (Lasiocampidae), men de er gjerne noe slankere bygd enn disse. På farge er de fleste brunlige, men de finnes i mange forskjellige farger. Kroppen er forholdsvis slank til ganske tykk, hodet er lite, antennene er fjærformede hos hannene og trådformede hos hunnene. Slekten *Pterolocera* har vingesløse, sekklignende hunner. Forvingene er forholdsvis store og brede, trekantede. De er ofte ensfargede, men kan ha mange forskjellige slags mønstre. Bakvingene er forholdsvis store og avrundede til trekantede. **Larvene** er tett dekket av lange hår.

## Levevis
Sommerfuglene flyr vanligvis om natten. Om de blir forstyrret om dagen, kan de gjerne "spille døde" eller innta merkelige posisjoner som kan skremme mulige fiender.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, *Macrolepidoptera*
*********** Overfamilien Lasiocampioidea
************ Familien anthelidespinnere, *Anthelidae*
************* Slekten *[[Anthela]]*
************** flekket anthelidespinner, *Anthela ocellata* Walker
************* Slekten *[[Chelepteryx]]*
************** kjempeanthelidespinner, *Chelepteryx collesi* (Gray) – opptil 16&nbsp;cm i vingespenn
************* Slekten  *[[Chenuala]]*
************* Slekten  *[[Gephyroneura]]*
************* Slekten  *[[Munychryia]]*
************* Slekten  *[[Nataxa]]*
************** gulhodet anthelidespinner, *Nataxa flavescens* Walker
************* Slekten  *[[Omphaliodes]]*
************* Slekten  *[[Pterolocera]]*
## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0

## Eksterne lenker
* 
* Bildegalleri over australske arter, fra *Australian Moths Online*: https://web.archive.org/web/20060919113017/http://www.ento.csiro.au/gallery/moths/Anthelidae
Verdipapirforetak

**Verdipapirforetak** opptrer som mellommenn i verdipapirmarkedet og tilbyr investeringstjenester knyttet til finansielle instrumenter etter tillatelse fra Finanstilsynet. Verdipapirforetakene har en svært sentral rolle i annenhåndshandelen med finansielle instrumenter (fondsmegling), og ved tilrettelegging av emisjoner i førstehåndsmarkedet (corporate-virksomhet). 

## Tjenester
De mest sentrale tjenestene som verdipapirforetakene tilbyr, utover tradisjonell megleraktivitet og tilrettelegging, er investeringsrådgivning, analysevirksomhet og garantistillelse for fulltegning av emisjoner. 
 
Verdipapirforetak driver også aktiv forvaltning av investorers portefølje på individuell basis og etter investors fullmakt. Av hensyn til å forebygge interessekonflikter mellom kunder og mellom foretak og kunder, ytes aktiv forvaltning normalt ikke sammen med tradisjonell meglervirksomhet, men i separate verdipapirforetak. 

## Krav til virksomheten
Kravene til tillatelse for å yte investeringstjenester gjelder såvel banker som andre selskaper. Et verdipapirforetak kan bare drive den virksomheten som det har tillatelse til etter verdipapirhandelloven (investeringstjenester og tilleggstjenester), og ellers kun det som har naturlig sammenheng med denne virksomheten.  
 
Krav til virksomheten følger av verdipapirhandelloven og foretakene er under tilsyn av Finanstilsynet. Etter verdipapirhandelloven stilles det omfattende krav til verdipapirforetakenes virksomhet og organisering. Foretaket må være bygget opp på en måte som gjør at risikoen for at det oppstår interessekonflikter begrenses til et minimum. Videre stilles det krav om at ledelsen og eierne er egnet til å lede og eie et verdipapirforetak.

For å starte opp et verdipapirforetak stilles det også krav til at foretaket har en solid startkapital som står i forhold til hvilke investeringstjenester som selskapet skal yte. Normalt vil kravet til startkapital være 730.000 euro (dvs. ca. NOK 6 millioner).

## Sikringsfond
Alle verdipapirforetak har pliktig medlemskap i Verdipapirforetakenes sikringsfond. Dette fondet sikrer kundenes midler og finansielle instrumenter hvis foretaket mangler økonomisk evne som følge av tvangsakkord, konkursbehandling eller offentlig administrasjon, med inntil 200.000 kroner pr. kunde. 
 
Fondets forpliktelser finansieres av medlemmene og fondet er organisert med et eget styre i fondet med representanter fra medlemsforetakene og Kredittilsynet.

## Norske verdipapirforetak
I juni 2018 var det 102 norske verdipapirforetak med konsesjon fra Finanstilsynet:

## Referanser
Trym Bergman

**Trym Bergman** (født 1969) er en norsk tidligere fotballspiller som kunne spille i de fleste posisjoner, men i hovedsak på midtbanen eller i angrep. I sin karriere spilte han for klubbene Kongsvinger, Hammarby IF, Ørn-Horten og Sandefjord. I 1988-sesongen scoret han begge målene da Ørn-Horten slo  2-1 i finalen i Junior-NM. Da han var i Kongsvinger fikk han med seg seriesølv i 1992. Han ble også toppscorer i klubben tre sesonger; 1996, 1997 og i 1998. Da han senere dro til Hammarby ble han svensk seriemester i 2001. Han fikk ingen landskamper i sin karriere. I 1995 ble han omskolert til høyre-back for sesongen. Siden alternerte han mye mellom å spille back og flanke.

## Liga-medaljer
*  Seriesølv med Kongsvinger i 1992
*  Seriegull med Hammarby i 2001

## Karriereoversikt

## Referanser


## Eksterne lenker
* 
*  Trym Bergman hos Norges Fotballforbund
*  Trym Bergman  på altomfotball.no
*  Trym Bergman på nifs.no
Konfesjon

**Konfesjon** er et annet ord for trosretning. Det finnes mange ulike konfesjoner.

## Eksempler på konfesjoner innen kristendommen
*Katolikker
*Ortodoks
*Orientalsk (koptisk, armensk ...)
*Baptister
*Metodister
*Pinsevenner
*Reformert 
*Anglikansk 
*Frelsesarmeen 
*Kvekere
*Trosbevegelsen
*Nykarismatiske menigheter (Kristent Fellesskap, Kristkirken ...)
*Adventister
*Smiths venner
Barne- og ungdomspsykiatrisk poliklinikk

**Barne- og ungdomspsykiatrisk poliklinikk**, forkortet **BUP**, er et tilbud i spesialisthelsetjenesten for barn og ungdom i Norge. Arbeidet er organisert som et poliklinisk tilbud innen psykisk helsevern for barn og unge. BUPs hovedoppgaver er å hjelpe barn og unge under 18 år og deres familier i form av utredning, behandling, rådgivning og tilrettelegging knyttet til psykiske vansker, atferdsvansker og læringsvansker. 

BUP er først og fremst et tilbud for å ta hånd om problemer som ikke kan løses i de kommunale helsetjenestene, som hos fastlege, helsesykepleier, skole, pedagogisk-psykologisk tjeneste (PPT), utekontakten eller barnevernet. Flere ulike yrkesgrupper, som psykolog, barnepsykiater, familieterapeut, nevropsykolog, kliniske pedagog og klinisk sosionom deltar. BUP utreder og behandler i samarbeide med primære omsorgspersoner og førstelinjetjenester.

Ordningen skal være til hjelp ved for eksempel depresjon, angst, konsentrasjonsproblemer, atferdsvansker, ettervirkninger ved traumatiske opplevelser og søvnproblemer, samt vanskelige relasjoner, for eksempel i forhold til foreldre, søsken, venner eller lærere.

Det er kun lege, psykolog eller leder for barneverntjenesten eller sosialtjenesten som kan henvise til BUP.

## Se også
* Distriktspsykiatrisk senter
* Psykiske lidelser
* Psykiatri

## Referanser


## Eksterne lenker
* BUP for barn
* BUP for ungdom
* Helsebiblioteket.no: Barn og unges psykiske helse
**Brosjyrer om BUP** utgitt av Nordlandssykehuset 
* Brosjyre for barn (nedlastbart pdf-dokument)
* Brosjyre for ungdom (nedlastbart pdf-dokument)
* Brosjyre for voksne (nedlastbart pdf-dokument)
Alderspsykiatri

**Alderspsykiatri**, eller **gerontopsykiatri**, er en spesialisert form for psykiatri som har som mål å forebygge, diagnostisere og behandle eldre med psykiske lidelser. Faget har utviklet seg først innen geriatrien inntil det har blitt et eget selvstendig fagområde innen psykiatri. Det hele startet i Storbritannia og har utviklet seg videre spesielt i den vestlige verden og Japan i løpet av 1970- og 80-årene. Etter 1990 har det skjedd en dramatisk endring ved de alderspsykiatriske enhetene i Norge. Man fokuserer nå på kortere utrednings- og behandlingsopphold; samtidig har den ambulante virksomheten og samarbeidet med kommunal helsetjeneste økt betraktelig. Kompetanseheving gjennom forskning, undervisning, rådgivning og veiledning er en integrert del av alderspsykiatriens utvikling videre. De vanligste behandlingsformene innen alderspsykiatri er som innen andre psykiatriske fagområder samtaleterapi/psykoterapi, medikamentell behandling, psykoedukasjon, miljøterapi og samarbeid / rådgivning til pasient, pårørende og annet hjelpeapparat.

Alderspsykiatri har spesialisert seg på psykiske lidelser som opptrer første gang i alderen over 65 år. Noen unntak fra dette som allikevel ofte følges opp fra alderspsykiatri er demenssykdommer som kan oppstå i yngre alder, som Alzheimers sykdom med tidlig debut eller frontotemporallappsdemens. Pasienter med demens må vanligvis ha atferdsproblemer eller en psykisk lidelse som for eksempel angst eller depresjon som tilleggssymptomatikk for å få et tilbud innen alderspsykiatrien. 

Forekomsten av psykiske lidelser øker med alderen, og mange lidelser som demens, er først og fremst utbredt blant eldre mennesker. Kroppslig sykdom og aldringsprosesser, og degenerative forandringer i sentralnervesystemet disponerer for utvikling av psykiske lidelser. Eldres sosiale miljø er ekstra utsatt for dyptgripende endringer på grunn av egen sykdom eller sykdom som rammer de man er glad i, flytting til omsorgsboliger eller sykehjem og tapsopplevelser som skyldes dødsfall av ektefeller eller gode venner. Den alderspsykiatriske pasient har derfor oftest en betydelig sammensatt problematikk, både fysisk, psykisk og sosialt. 

Det fins mer utfyllende informasjon om norsk alderspsykiatri og framtidsperspektiver under lenken til Plandokument for norsk alderspsykiatri 2001 – 2010.

## Vanlige psykiske lidelser hos eldre
Alle psykiske lidelser som rammer unge mennesker kan ramme også eldre. I tillegg kommer at forekomsten av en del lidelser, som for eksempel Alzheimers demens, øker med alder. De viktigste lidelsene har egne artikler på Wikipedia:

* demens
* angst
* schizofreni
* alzheimers
* depresjon
* delir
* tvangslidelser
* insomnia
* selvmord

## Kilder
* Plandokument for norsk alderspsykiatri 2001 – 2010

## Eksterne lenker
* Om alderspsykiatri hos lommelegen.no
* Om alderspsykiatri hos helsebiblioteket.no
* Nasjonalt kompetansesenter for aldring og helse
* Ageline, database om aldring
Kostreform for bedre helse

Foreningen **Kostreform for bedre helse** er en organisasjon med formål å endre de offentlige kostholdsrådene. Foreningen arbeider for å fremme et kosthold med stor andel ferske, naturlige råvarer med færrest mulig tilsetningsstoffer og også kosthold med begrenset innhold av karbohydrater.

## Historikk
Kostreform for bedre helse ble stiftet i juni 2007 under navnet Foreningen Kostreform for overvekt og sukkersykdommer (KOS). Initiativtager var  dr.philos. Dag Viljen Poleszynski og Sjur Magnus.

I 2011 skiftet foreningen navn til Kostreform for bedre helse, og da ble forkortelsen KOS sløyfet. Foreningens første leder var Sjur Magnus.

Bakgrunnen for opprettelsen av foreningen lå i et ønske om å fremme synet om at et kosthold med begrenset innhold av karbohydrater er gunstig for helsen generelt og spesielt for dem med diabetes type 2 og relaterte livsstilssykdommer. Da KOS ble stiftet, var det som en pasientorganisasjon og et alternativ til Diabetesforbundet, ettersom Diabetesforbundet ikke ville anbefale karbohydratrestriksjon ved diabetes.

Etter hvert, og spesielt etter 2014, har foreningens arbeid i større grad vært rettet mot å fremme et kosthold basert på hel, ren og naturlig mat, samt å motarbeide deler av offentlige norske kostholdsråd, som man mener ikke er i tråd med internasjonal forskning.

## Virksomhet

Kostreform motsetter seg mange av de offisielle kostholdsrådene. Det er særlig råd om andel og type fett og karbohydrater foreningen har et avvikende syn på.

Foreningen arrangerer også flere konferanser om kosthold og helse som blant annet Kostholdskonferansen i Larvik, Stavanger, Bergen, Trondheim og Oslo.

Foreningens leder i perioden 2014-2016 var Erik Hexeberg, lege dr. med, spesialist i indremedisin, MBA. Gunn-Karin Sakariassen overtok som leder etter Per Bjønnes Kristiansen fra Larvik. Ny leder velges i 2023.

Kostreform utgir magasinet Kostnytt.

## Referanser


## Eksterne lenker
*
Kongsberg kino

**Kongsberg kino** holder til midt i Kongsberg sentrum, på Nymoens torg.

Kinoen har to saler for kinofremvisning:

***Sal 1** har Dolby Digital og DTS digitalt lydsystem. Ny maskin og moderne automatikk. Salen er opprustet med 486 nye stoler og flott interiør.
***Sal 2** har 66 plasser med fin komfort. Salen har montert bordplater på stolryggene og er mye brukt til møtevirksomhet, kurs og mindre konferanser.

Selve kinobygget er tegnet av arkitektfirmaet Ljøterud og Ødegård og ble innviet i desember 1965.  Det uortodokse bygget vakte stor debatt.  Erik Ødegård hadde idéen til bygget, som skulle minne om en kinesisk vifte.

Kongsberg kino blir også benyttet som konsertscene under den årlige Kongsberg jazzfestival.
Selve kinodriften er nå flyttet til Krona Kino.

## Referanser


## Eksterne lenker
* Kongsberg Kino på filmweb.no
Pygméer

**Pygméer** (i entall **pygmé** eller **pygme**) er en eldre betegnelse på folkeslag der mennene i gjennomsnitt er lavere enn 150 cm. Slike folkegrupper finnes tradisjonelt blant annet i Sentral-Afrika og Sørøst-Asia.

Betegnelsen *pygmé* blir ofte betraktet som nedsettende, ikke minst av pygméene selv, som heller vil betegnes etter hvilken stamme de tilhører. Ordet *pygmé* brukes også om dyre- og fuglearter der individene er mindre enn de i liknende arter. Ordet kan også brukes som spøkefullt økenavn for en liten eller kortvokst mann.

## Gresk mytologi
Ordet *pygmé* kommer fra navnet på et kortvokst folkeslag, *[[pygmaioi]]*, i gresk mytologi. Og selve ordet pygme - πυγμή – er i utgangspunkt et lengdemål, avstanden fra vristen i håndleddet og til albuen.  

Pygméer var for antikkens grekerne et dvergfolk som omtales av Homer, og som bodde i det fjerne sør ved stranden av Okeanos (oceanet). De pleide å bli angrepet om høsten av tranene som da trakk sørover. Andre legender menta at deres hjemland var ved Nilens munninger, eller til India eller til det høye nord i nærheten av Tule.

Ifølge Paracelsus er pygméer det samme som gnomer eller fjellfolket.

## Afrikanske pygmeer
Pygmeer i streng forstand finnes som en serie stammer i Kongo-regionen. De livnærer seg hovedsakelig som jegere og samlere i jungelområdene. Tradisjonelt har de blitt regnet som beslektet med kapoidene, som de deler en del anatomiske trekk med. Språklig skiller de afrikanske pygméene seg ikke fra nabofolkene, og snakker bantuspråk eller et annet språk i nigerkongo-gruppen, avhengig av hvor de lever.

## Pygmeisme
Moderne genetikk har fastslått at pygmeisme styres av et enkelt gen. Ved giftemål mellom en pygme og en fra de omkringliggende folkene, vil barna enten bli pygme eller tilhøre det andre folket, aldri en mellomting. Det har blitt foreslått at pygméenes lave høyde er en tilpasning til livet i tette skoger, der en storvokst person vil ha vanskelig med å ta seg fram. Tilsvarende småvokste grupper kjennes fra andre arter i de samme områdene, som okapi og elefanter.

## Referanser


## Eksterne lenker
* 
* Afrikanske pygmeer Kultur, musikk og ritualer med bilder og lyder
* Baka-pygméer fra Kamerun i Afrika
Svart-Anna

**Svart-Anna** er et maleri fra rundt 1887 av Hans Heyerdahl. Det tilhører Nasjonalmuseet for kunst, arkitektur og design. Det fremstiller en kvinne med en sigarett i hånden. Modellen er Heyerdahls andre kone, Olga Westergaard.

## Referanser

 
 

## Eksterne lenker
* Foto av Svart-Anna hos Wærings kunstgalleri
Det Betales

**Det Betales** er et norsk tributeband fra Drammen, etablert i 1975, som fremfører musikk av The Beatles.

Bandet ledes av Tor Henning Olsen, og besetningen har endret seg flere ganger gjennom årene. Gruppen har opptrådt i Norge og internasjonalt, og har delt scene med artister som Tony Sheridan, Åge Sten Nilsen, Christian Ingebrigtsen og Gaute Ormåsen.

Gruppen har gitt ut flere innspillinger, blant annet albumene *[[Det Betales (album)|Det Betales]]* (2008) og *[[Norwegian Would]]* (2009). I 2009 ble de plukket ut til den polske finalen i Eurovision Song Contest med sangen «Jacqueline».

## Medlemmer (2025)

* Tor Henning Olsen – vokal, gitar
* Joachim Ruud Olsen – vokal, gitar, perkusjon
* Rolf Øyvind Hæg (1999–) – trommer
* Dag Svartskuren (1999–) – gitar
* Bernt Michael Johansen (2004–) – bass, vokal
* Erik Damberg (2020–) – gitar, piano, vokal

## Diskografi
### Album

* *[[Det Betales (album)|Det Betales]]* (2008)
* *[[Norwegian Would]]* (2009)
* *Hekta På Beatles (Live in Juke Joint Studio)* (2020) – ifølge streaming-tjenester.

### Utvalgte singler

* «Kom, Gi Meg Hånda Di» / «Fra Meg Til Deg» (1977)
* «Ubåtsangen» / «Det Er For Sent» (1983)
* «Jacqueline» (2009)
* «Ubåt Som Er Gul» (2025)

## Referanser


## Eksterne lenker
* 
* Det Betales  på Tylden & Co.
Asker Skiklubb

**Asker Skiklubb** (stiftet 14. desember 1889) er et norsk idrettslag fra Asker. Klubben har ca 4 500 medlemmer og 16 idrettsgrupper (alpin, bandy, barneidrett, friidrett, fotball, hopp, håndball, kajakk, langrenn, skiskyting, snowboard & freestyle, orientering, telemark & randonee, trim, turløp og volleyball). Asker Skiklubb og idrettsgruppene organiserer i tillegg  turorientering, skiorientering, kombinert, sandvolleyball og sandhåndball.

Asker Skiklubb eier 49980 m² i Asker sentrum, Føyka, i tillegg til at man disponerer ytterligere 40000 m². 

Asker Skiklubb arrangerer turlangrennet Vester-Gyllen, og landets eldste turorientering, Askeladden.

## Fotball
Fotballen er organisert med Asker Fotball Herrer som allianseidrettslag, for alle over 13 år.
### Herrer

Skiklubbens herrelag i fotball var i hovedserien fra 1951 til 1959. Laget spilte i 2011-sesongen i Adeccoligaen,i 2019 i PostNord-ligaen (3-nivå).

### Kvinner

Kvinnelaget i fotball vant seriegull i 1988, 1989, 1991, 1992, 1998 og 1999, og ble cupmester i 1984, 1990, 1991, 2000 og 2005. De var også i cupfinalen i 1985, 1988, 1992, 1993, 2001, 2004, 2006 og 2007. Foran sesongen 2009 ble toppsatsingen avsluttet og serieplassen ble overført til  Stabæk Fotball Kvinner. I 2019 spiller klubben i 3. divisjon.

## Kjente utøvere

* Harald Østberg Amundsen, verdenscupvinner i langrenn 23/24. VM-gull stafett 2025, VM-medaljer i 2025,2023,2021

*Halvard Hanevold, 3 OL og 4 VM-gull skiskyting, 22 internasjonale medaljer, OL-deltager i 1994, 1998, 2002, 2006, 2010
*Halvor Egner Granerud, verdenscupvinner hopp sammenlagt 20/21 og 22/23, VM-gull i skiflyving, lag 2020, bronse i 2022, VM-sølv skiflyving 2020, VM-sølv mix-lag 2021. OL-deltager i 2022
*Kristin Bekkevold, OL-gull fotball 2000
*Anita Rapp, OL-gull fotball 2000
*Monica Knudsen, OL-gull fotball 2000
*Hege Riise, OL-gull fotball 2000
*Tom Stiansen, VM-gull alpint 1997, slalåm, OL-deltager i 1992, 1998 og 2002
*Tom Hilde, hopp, VM-sølv hopp 2009, OL-bronse lag 2010, OL-deltager i 2010
*Hege Gunnerød, VM-gull fotball 1995
*Linda Medalen, VM-gull fotball 1995, OL-deltager i 1996
*Tina Svensson, VM-gull fotball 1995, OL-deltager i 1996
*Kristin Sandberg, VM-gull fotball 1995
*Tone Gunn Frustøl, VM-gull fotball 1995, OL-deltager i 1996
*Kari Nielsen, EM-gull fotball 1987
*Gunn Nyborg, EM-gull fotball 1987
*Eivind Tonna, EM-gull skiorientering 2003

*Halvor Egner Granerud, VM-gull laghopp 2015, VM-sølv laghopp 2016, Gull nordisk laghopp 2012
*Harald Østberg Amundsen, VM-gull 20 km skibytte 2018, langrennsstafett 2018 og 2017

*Arne Bakker, Ekebergs ærespris

*Per Fossum, OL-deltager i 1936
*Sverre Lassen-Urdahl, OL-deltager i 1948
*Dagny Jørgensen, OL-deltager i 1952
*Inger Jørgensen, OL-deltager i 1956
*Odd Hammernes, OL-deltager i 1976

## Eksterne lenker
*
Tor Bach

**Tor Erlend Bach** (født 11. oktober 1964, død 13. august 2020) var en norsk journalist. Han ga ut *[[Magasinet Monitor]]*, et uavhengig antifascistisk tidsskrift, fra 2001 til 2004.

Bach var også bidragsyter til den engelske søsterpublikasjonen *[[Searchlight]]* og flere andre publikasjoner, deriblant vepsen.no, et nettsted som skal «bekjempe voldelige, totalitære og rasistiske bevegelser gjennom ord og avsløring», der han var redaksjonssekretær. Han har også vært redaksjonssjef for bladet *[[Utrop]]*.

I 2002 var Bach vitne under rettssaken etter Holmlia-drapet 26. januar 2001. Han var da innkalt av drapstiltalte Joe Erling Jahrs forsvarer Tor Erling Staff. Bakgrunnen var en artikkel han skrev for *Monitor*. Jahr ble senere dømt i saken.

På begynnelsen av 1990-tallet var Bach initiativtaker og leder for Klientaksjonen i Oslo, en interesseorganisasjon som arbeidet for sosialklientenes rettigheter.

## Referanser
Akwamu

**Akwamu** var en stat grunnlagt av akanerne i dagens Ghana som eksisterte på 1600- og 1700-tallet. Befolkningen som opprinnelig kom fra bystaten Bono og slo seg ned i Twifo-Heman.  1693 var det folkegruppen Akwamu som ved listighet sikret seg kontrollen over det danske fortet Christiansborg i et helt år. De lot seg kjøpe ut med varer for 3000 riksdaler, men tok med seg fortets nøkkelknippe i triumf. 

## Referanser


## Litteratur
*
GNAT

**GNAT** (opprinnelig en forkortelse for **''G**NU **N**YU **A**da **T**ranslator*) er [[GNU]]s [[kompilator]] for  [[programmeringsspråk]]et [[Ada (programmeringsspråk)|Ada]]. GNAT følger standardene Ada 83, Ada 95, Ada 2005 og Ada 2012. 

Arbeidet med kompilatoren startet i 1992, da [[United States Air Force]] inngikk en kontrakt med [[New York University]] om å bygge en utgave av Ada med åpen kildekode, som skulle være til hjelp i oppbyggingen av den kommende Ada 95-standarden. Kontrakten krevde at Ada-kompilatoren skulle tilhøre [[Free Software Foundation]] og distribueres under [[GNU General Public License]]. GNAT ble offisielt anerkjent i 1995.

I 1994 og 1996 opprettet de opprinnelige programmererne bak GNAT to søster-selskaper: *Ada Core Technologies* i [[New York City]] og *ACT-Europe* i [[Paris]]. Disse selskapene fortsatte arbeidet med å utvikle kommersiell støtte for GNAT. I 2004 ble selskapene fusjonert og forandret navn til *AdaCore''.

Den 2. oktober 2001 ble kildekoden til GNAT tilføyd GCC CVS. Den siste versjonen som ble utviklet adskilt fra Gnu Compiler Collection var GNAT 3.15p, lansert den 2. oktober 2002, og skrevet ved hjelp av GCC 2.8.1.

## Eksterne lenker
*
Kjempedovendyr

* Megalonychidae
* Megatheriidae
* Mylodontidae
* Orophodontidae
* Rathymotheriidae
* Scelidotheriidae

**Kjempedovendyr** er en utdødd gruppe gomlere som fantes i Sør- og Mellom-Amerika, og i istiden fantes det kjempedovendyr også i Nord-Amerika.. De levde på bakken og kunne bli store som elefanter.

I forhold til andre pattedyr er alle dovendyr svært langsomme og dumme. De var planteetere som brukte de store klørne sine til å bøye ned grener, og å forsvare seg mot sabeltanntigere og andre rovdyr.

## Eksterne lenker
*
Radiation

***Radiation*** er det tiende studioalbumet til det britiske progressiv rock-bandet Marillion. Albumet ble utgitt i september 1998, og ble spilt inn i Marillions eget studio The Racket Club i Aylesbury.

Det ble utgitt en singel fra albumet, «These Chains» i september 1998. Singelen nådde ikke inn på den britiske Top 40 singellista. Albumet nådde 35.-plass på den britiske albumlista i oktober 1998.

To sanger fra innspillingen av *Radiation* ble mikset men lagt til side og først gjort ferdig til det neste alumet, marillion.com. Dette var «Interior Lulu» og «Tumble Down the Years».

I 2002 ga Marillion ut en dobbelt-CD med demo-materiale fra innspillingen av *Radiation*, kalt *Fallout*.

## Sporliste
### Albumet
#«Costa del Slough» (1.27)
#«Under the Sun» (4.10)
#«The Answering Machine» (3.47)
#«Three Minute Boy» (5.59)
#«Now She'll Never Know» (4.59)
#«These Chains» (4.49)
#«Born to Run» (5.12)
#«Cathedral Wall» (7.19)
#«A Few Words for the Dead» (10.32)

Den japanske utgivelsen av albumet hadde i tillegg bonussporene «The Space» (akustisk live) (4.12) og «Fake Plastic Trees» (akustisk live) (4.56). Den amerikanske utgivelsen av albumet hadde bonussporene «Estonia» (akustisk studioversjon) (6.43) og «Memory of Water» (Big Beat mix) (8.07).

«Fake Plastic Trees» ble opprinnelig laget og spilt inn av gruppa Radiohead, og var med på deres album *[[The Bends]]* fra 1995. «Memory of Water» (Big Beat mix) er en nyinnspilling av sangen fra Marillions forrige album, *[[This Strange Engine]]*. Denne versjonen er radikalt forskjellig fra originalversjonen.

Bassist Pete Trewavas spiller gitar på «Now She'll Never Know», mens gitarist Steve Rothery spiller bass på første halvdel av «Cathedral Wall».

Alle tekstene er skrevet av Steve Hogarth, all musikk skrevet av Steve Hogarth, Steve Rothery, Peter Trewavas, Mark Kelly og Ian Mosley. Unntak: «Cathedral Wall»: Tekst John Helmer og Steve Hogarth. «Memory of Water»: Tekst John Helmer. «Fake Plastic Trees»: Tekst/musikk Thom Yorke, Ed O'Brien, Colin Greenwood, Jonathan Greenwood, Phil Selway.

### Singel
#### These Chains
#«These Chains» (4.28)
#«Fake Plastic Trees» (live) (4.56)
#«Memory of Water» (Big Beat mix) (8.05)

## Personell
*Steve Hogarth: vokal
*Steve Rothery: gitarer, bass på første halvdel av «Cathedral Wall»
*Mark Kelly: keyboard
*Pete Trewavas: bass, akustisk gitar på «Now She'll Never Know»
*Ian Mosley trommer, perkusjon

## Referanser


## Eksterne lenker
* 
* Informasjon om Radiation på Marillions nettside 
* Sangtekster på Marillions nettsted
Europavei 402

**E402** eller **Europavei 402** er en europavei som går mellom Calais og Le Mans i Frankrike.

## Knutepunkter
}

|}

## Referanser
Elov Persson

**Elov Persson** (født 10. juli 1894 i  Torsåker i Gästrikland, død 9. juli 1970 i Torsåker) var en svensk tegneserieskaper. Persson er kanskje mest kjent som tegner av tegneserien *[[Kronblom]]* som han skapte i 1927. Denne serien ble første gang utgitt i Norge i Arbeidermagasinet i 1931. 

*[[Agust og Lotta]]* er også en tegneserie tegnet av Persson. I likhet med Kronblom, ble også denne serien utgitt som en ukentlig helside i Arbeidermagasinet på begynnelsen av 1930-tallet.

Elov Persson sluttet å tegne *Kronblom* i 1968. Sønnen Gunnar Persson tok da over tegnearbeidet. Perssons andre sønn, Ingvar Persson, tok over tegnearbeidet med serien *Agust og Lotta* på samme tid.
Persson ble i 1966 tildelt Adamsonstatuetten.

## Referanser


## Eksterne lenker
* 
*
Verdenscupen i langrenn 2007/08

**[[Verdenscupen i langrenn]] 2007/08** startet i Düsseldorf den 27. oktober 2007. Sesongen ble avsluttet i Bormio den 16. mars 2008.

## Kalender

### Menn

#### Lagøvelser

### Kvinner

#### Lagøvelser

## Verdenscupen sammenlagt
### Menn

### Kvinner
Ormehull

**Ormehull**, også kjent som **Einstein–Rosen-broer**, er en hypotetisk topologisk egenskap ved romtid som skal fungere som snarveier gjennom det tomme rom og således muliggjøre tidsreiser. De er beskrevet som tunneler som binder sammen rom og tid på to forskjellige plasser i universet. Ved å reise igjennom et ormehull skal man kunne nå et område raskere enn det lyset kan.

Ormehull kan eksistere i henhold til den generelle relativitetsteorien, noe Albert Einstein og Nathan Rosen fastslo i 1935.

## Kip Thorne
I 1988 viste fysikeren Kip Thorne ved California Institute of Technology i Pasadena at det faktisk lar seg gjøre å reise gjennom ormehull&nbsp;&ndash; et hull gjennom universets romtid. Et ormehull er egentlig et vanlig sort hull med to innganger, og forskerne antar at de muligens eksisterer. Problemene med å reise gjennom dem er imidlertid mange. Bare det å bevege seg bort til åpningen ville tatt en evighet med de hastigheter man i dag kan komme opp i.

Forskere har beskjeftiget seg med disse tankene opp gjennom årene, og blant annet funnet ut at man kanskje kan generere ormehull. Problemet er imidlertid fremdeles at hullet i virkeligheten også er et sort hull, komplett med hendelseshorisont; det som går inn, kommer ikke ut igjen.

Dette problemet er imidlertid løst teoretisk av Thorne, ved å plassere eksotisk materie med negativ energi utenfor inngangen. En artikkel publisert i *[[Physical Review Letters]]* i juni kunne fortelle at man bare trenger mikroskopiske mengder av dette stoffet for å få det til.

## Referanser
Linn T. Sunne

**Linn Tormodsdatter Grøndahl Sunne** (født 2. desember 1971) er en norsk forfatter. Hun har særlig skrevet bøker for barn og unge, både på nynorsk og bokmål.

Sunne er oppvokst på Kongsberg og i Valldal på Sunnmøre. I tillegg til barnebøkene har hun skrevet manus, blant annet for *[[Hotel Cæsar]]*, og noveller samt bokanmeldelser i *[[Oppland Arbeiderblad]]*. Hun bor på Dokka og arbeider med litteraturformidling på Oppland fylkesbiblioteks bokbuss i Oppland. 

Sunne vant i 2007 Brageprisen i klassen for barne- og ungdomsbøker for boka *Happy*.
I 2012 ble hun tildelt Skolebibliotekarforeningens litteraturpris for sitt samlede forfatterskap, og samme år vant hun Brageprisen i åpen klasse, som da var ungdomsbøker, for *Lille ekorn*.

Linn T. Sunne er Arbeiderpartiets ordførerkandidat i Nordre Land ved kommunestyre- og fylkestingsvalget 2019.

## Bokutgivelser

* 
* 2000: *Stjernestøv * – barnebok, utgitt på Samlaget
* 2001: *Under morelltreet* – barnebok, Samlaget 
* 2003: *Luna* - barnebok, Samlaget
* 2005: *Min venn himmelen* – Billedbok, utgitt på Gyldendal
* 2006: *Størst* – barnebok, Gyldendal, illustrert av Bjørn Ousland
* 2007: *Happy* – barnebok, Samlaget
* 2008: *Blå blondie* – ungdomsbok, Samlaget
* 2009: *Mystiske gjester* – barnebok, Gyldendal, illustrert av Ida Larmo
* 2010: *Venner og uvenner* – barnebok, Gyldendal, illustrert av Ida Larmo
* 2010: *Pistolen* – barnebok, Gyldendal, illustrert av Ketil Selnes
* 2011: *Saiko* – ungdomsbok, Samlaget
* 2011: *Hundre raketter og ett skudd* – barnebok, Gyldendal, illustrert av Ida Larmo
* 2011: *Trøbbel i Sommervik* – samleutgave for Bokklubben, illustrert av Ida Larmo
* 2011: *Kjelleren* – barnebok, Gyldendal, illustrert av Erik Ødegård
* 2012: *Tyven på fjellet* – barnebok, Gyldendal, illustrert av Ida Larmo
* 2012: *Lille ekorn* – ungdomsbok, Gyldendal
* 2014: *Tunellen* - barnebok, Gyldendal, illustrert av Christoffer Grav
* 2014: *Alt du kan ønske deg* - ungdomsbok, Samlaget
* 2016: *Lett lykkelig* - ungdomsbok, Gyldendal
* 2016: *Jenta i Blindgata* - barnebok, Samlaget
* 2016: *Elizabeth 1.* - sakprosa for barn og ungdom, Gyldendal
* 2016: *Apropos forelska* - barnebok, Samlaget
* 2017: *Margrete 1.* - sakprosa for barn og ungdom, Gyldendal

## Referanser


## Kilder
*Presentasjon av Linn T. Sunne i Forfatterkatalogen på Forfattersentrums nettsider

## Eksterne lenker
* Forfatterens hjemmeside
* Samlagets forfatterpresentasjon
* Gyldendals forfatterpresentasjon
* Anmeldelse av ''Happy''
Kjersti Elvik

**Kjersti Elvik** (født 9. mars 1969 i Bergen) er en norsk skuespiller.

Hun hadde sitt gjennombrudd i den populære norske TV-serien *[[Vestavind (TV-serie)|Vestavind]]*, men er antakelig mest kjent for sin rolle som Hanne Wilhelmsen i filmatiseringen av Anne Holts krimromaner *[[Salige er de som tørster]]* og *[[Blind gudinne]]*. For rollen i *Salige er de som tørster* fikk hun Amandaprisen 1998 i klassen beste kvinnelige skuespiller.

I 2009 hadde hun den bærende rollen i musikalen *[[Mamma Mia! (musikal)|Mamma Mia]]* i Oslo. I 2016 spilte hun Ruth i julekalenderen på NRK *[[Snøfall]]*. For rollen ble hun nominert i til beste kvinnelige skuespiller under Gullruten 2017.  I 2014 spilte hun hovedrollen i sommermusikalen *Den Gode Hensigt* i Svelvik, med musikk og tekst av Christin Grilstad Prøis og regi av Ole Christian Øen.

## Filmografi
### TV
* : *[[Rygg i rand, to i spann (TV-serie)|Rygg i rand, to i spann]]*
* : *[[Vestavind (TV-serie)|Vestavind]]* – Anny Nedrebø
* : *[[Blind gudinne]]* (TV-film) – Hanne Wilhelmsen
* : *[[Hundehjørnet]]* – Ann-Kristin
* –: *[[Seks som oss]]* – Angelica
* : *[[Varg Veum – Kvinnen i kjøleskapet]]* (TV-film) – Lise Føyner
* : *[[Snøfall]]* – Ruth 
* : *[[Nobel – fred for enhver pris]]* – Politioverbetjent Gudmundsen
* –: *[[Aber Bergen]]* – Dommer Schou

### Film
* : *[[Salige er de som tørster]]* – Hanne Wilhelmsen
* : *[[Den som frykter ulven]]* – Aggie
* : *[[Hawaii, Oslo]]* – Dorthe
* : *Ta meg med!* – Kari
* : *[[Hva vil folk si]]*

### Hørespill
* 2003: Gunnar Staalesen: *[[Varg Veum – Bitre blomster (hørespill)|Varg Veum – Bitre blomster]]*
* 2003: Anne Holt: *[[Død joker]]* – Hanne Wilhelmsen
* 2004: Knut Nærum: *[[Døde menn går på ski]]* – Gina Ledders

## Diskografi
* : Tre Små Kinesere: *[[Ultralyd (album)|Ultralyd]]*
* : *Ta meg med &ndash; Musikken fra filmen*

## Referanser


## Eksterne lenker
* 
* Kjersti Elvik hos Den Nationale Scene
Passamaquoddy

**Passamaquoddy** kaller seg selv *Peskede Makadi* som betyr *de som fanger seien* eller *stedet med mye [[sei]]*. De tilhører språkgruppen algonkinske språk, men har også tidligere hatt tilhørighet til abenaki, penobscot, maliseer og pennacook. 

Passamaquoddy-stammen var shogs-indianere som var eksperter på kanonbruk, fisking og jakt. De bodde i kjegleformede tipier (wigwams) som var dekket med bjørkenever eller vevde matter for å holde varmen. Mange østkyststammer hadde mange familier som bodde i en tipi. De holder til langs St. Croix River i Maine

Det lever ca. 600 passaquodda på reservat i Maine. I dag er passamaquoddy en av de få stammene i USA som har representasjon i delstatsforsamlingen i Maine.

## Litteratur
* Sockabasin, Allen J.  2007. *An Upriver Passamaquoddy*. Thomaston, Maine: Tilbury House.
Luehdorfia

***Luehdorfia*** er en slekt av sommerfugler i gruppen svalestjerter.

## Utseende

Gule og svarte svalestjerter. Bakvingen har en kort stjert, og gjerne en rød flekk ved roten av denne. Forvingens grunnfarge er gulaktig, med svarte tverrstriper eller -flekker.

## Levevis
I alle fall den japanske arten har larver som lever på planter i slekten *[[Asarum]]* i ingefærfamilien.

## Utbredelse
Slekten er utbredt i det østligste Asia, fra Øst-Sibir (Primorje) i nord til Taiwan i sør, inkludert Japan.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae
***** slekt ***Luehdorfia*** Crüger, 1878
****** *[[Luehdorfia puziloi]]* (Erschoff, 1872) 
****** *[[Luehdorfia chinensis]]* Leech 
****** *[[Luehdorfia taibai]]* Chou, 1994 
****** *[[Luehdorfia japonica]]* Leech, 1889 
****** ? *[[Luehdorfia bosniackii]]* Rebel – ? utdødd (fossil)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Luehdorfia'' – www.nic.funet.fi/ – Lepidoptera database